Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: közszolgáltatások nyújtásáról és az orvosi tevékenység végzésének formáiról szóló 2001. évi CVII. törvény által bevezetett egészségügyi célvagyon jogintézményét (32. §). További garanciákat állapított meg az állami és önkormányzati
Paragraph Index: 167

közszolgáltatások nyújtásáról és az orvosi tevékenység végzésének formáiról szóló 2001. évi CVII. törvény által bevezetett egészségügyi célvagyon jogintézményét (32. §). További garanciákat állapított meg az állami és önkormányzati vagyon privatizációja esetére, így például rögzítette, hogy az állami, önkormányzati társasági tulajdonrészek megszerzésére — az 50%-os tulajdoni hányad eléréséig — csak tõkeemelés formájában kerülhet sor [31. § (5) bekezdés] stb. Mindezekbõl kitûnik, hogy a törvény az egészségügyi rendszer mûködésének egésze, s különösen a közérdek védelme szempontjából kiemelkedõen fontos rendelkezéseket tartalmazott. Ezeknek a szabályoknak — a törvény formai alkotmányellenessége miatti, vagyis a rendelkezéseit érintõ tartalmi, érdemi alkotmányossági vizsgálat nélküli — kiiktatása a jogrendszerbõl, az új törvény meghozataláig terjedõ idõszakban is súlyos zavarok forrásává válhat. Még ha jóhiszemûen feltételezzük is, hogy a rendszer részeként vagy annak környezetében tevékenykedõ egyetlen szereplõ sem kíván visszaélni az így kialakuló szabályozási hiányosságok által kínált „lehetõségekkel”, könnyû belátni, hogy objektív okok miatt is elõfordulhat: halaszthatatlan intézkedések válnak szükségessé, amelyek során zavart okozhat, hogy hiányoznak a törvény megsemmisítése miatt kiesett rendelkezések. Egy-egy magánszolgáltató halála vagy valamelyik egészségügyi vállalkozás csõdje nyomán például gondoskodni kell az adott területen az egészségügyi ellátások nyújtásának újbóli megszervezésérõl. Ennek során nagy valószínûséggel rendezni kell az adott szolgáltató kezelésébe került azon (többnyire korábbi közösségi forrásokból származó) vagyontárgyak sorsát is, amelyek eddig egészségügyi célvagyonnak minõsültek. Ezeket a vagyontárgyakat a megsemmisített Kórháztv. garanciális szabályai szerint továbbra is csak egészségügyi célokra lehetett volna használni. A törvény azonnali hatályú megsemmisítésével azonban ezek a célvagyont védõ korlátozások megszûntek. Egy esetleges felszámolási eljárásban az ilyen vagyontárgyak bármely célra értékesíthetõvé válhatnak. Mindezek következtében a törvény garanciális szabályainak azonnali hatályú megsemmisítése nemcsak a jogbiztonságot, hanem az Alkotmány 70/D. §-ában rögzített legmagasabb szintû egészséghez való jogot is veszélyeztetheti. Az Alkotmánybíróság már egy korai döntésében, a

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes